《合桃鉗》初頭唔算好受歡迎，而且因為以玩具同聖誕禮物做主題，俾人覺得佢細路仔得滯，但係柴可夫斯基同齣劇作嘅樂曲就大受好評。打後喺1960年代上演嘅完整版本就得到空前嘅成功。到咗廿一世紀初，《合桃鉗》經已係世上其中一套最出名嘅芭蕾舞劇，成日俾人攞嚟返炒，仲喺歐美地區成為咗聖誕節嘅一個象徵。